Reggel ihi mebla acuḥḥu, iwakken ad d-tuɣaleḍ d wayeḍ. Maca deg uncad-agi deg i d-tufiḍ iman-ik, ilaq-ak daɣen ad k-yeǧǧ ad tuɣaleḍ ɣer lecɣal-ik mebla terẓeg. Ih, d acu k-issawḍen ad tḥusseḍ s terẓeg ? Ddɣel n yImdanen ? Ḥṣu belli imdanen n ṣṣwab lulen-d ad mɛawanen n way-gar-asen, ma yewwi yiwen i wayeḍ yettekka ɣer lḥeq, imdanen tteffɣen i ubrid nnig lebɣi-nsen, wid akk yemzaɛafen, yemcukken, yemsekrahen, yemḍuṛṛen, ha-ten-an ẓẓlen, uɣalen d iɣiɣden ! ihi, xas serked iman-ik.